Alueiden komitean lausunto aiheesta "Ehdotus: Euroopan parlamentin ja neuvoston asetus metsien ja ympäristövuorovaikutusten seurannasta yhteisössä (Forest Focus)"



Virallinen lehti nro C 128 , 29/05/2003 s. 0041 - 0042



Alueiden komitean lausunto aiheesta "Ehdotus: Euroopan parlamentin ja neuvoston asetus metsien ja ympäristövuorovaikutusten seurannasta yhteisössä (Forest Focus)" (2003/C 128/06) ALUEIDEN KOMITEA, joka ottaa huomioon ehdotuksen Euroopan parlamentin ja neuvoston asetukseksi metsien ja ympäristövuorovaikutusten seurannasta yhteisössä (Forest Focus) KOM(2002) 404 lopullinen - 2002/0146 COD, ottaa huomioon neuvoston 26. heinäkuuta 2002 Euroopan yhteisön perustamissopimuksen 175 artiklan ensimmäisen kohdan nojalla tekemän päätöksen pyytää aiheesta alueiden komitean lausunto, ottaa huomioon puheenjohtajansa 23. syyskuuta 2002 tekemän päätöksen antaa lausunnon valmistelu "kestävä kehitys" -valiokunnan tehtäväksi, ottaa huomioon neuvoston päätöslauselman, annettu 15 päivänä joulukuuta 1998, Euroopan unionin metsästrategiasta(1), ottaa huomioon Euroopan parlamentin 31. tammikuuta 1997 antaman päätöslauselman Euroopan unionin metsästrategiasta(2), ottaa huomioon aiheesta "Metsien hoito, käyttö ja suojelu EU:n alueella" antamansa lausunnon CdR 268/97 fin päätelmät(3), ottaa huomioon aiheesta "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle Euroopan unionin metsästrategiasta" 18. marraskuuta 1999 antamansa lausunnon CdR 184/1999 fin(4), ottaa huomioon "kestävä kehitys" -valiokunnan joulukuun 12. päivänä 2002 hyväksymän lausuntoluonnoksen CdR 345/2002 rev., jonka esittelijä oli Luis Durnwalder (Bolzano - Alto Adigen autonomisen maakunnan valtuuston puheenjohtaja, I, PPE), hyväksyi 12. ja 13. helmikuuta 2003 pitämässään 48. täysistunnossa (helmikuun 12. päivän kokouksessa) seuraavan lausunnon. Johdanto Alueiden komitea 1. pitää tervetulleena komission pyrkimystä ottaa käyttöön sellainen uusi metsien ja ympäristövuorovaikutusten seurantaa koskeva yhteisön toimintasuunnitelma yhteisön metsien suojelemiseksi, jolla asetuksen (ETY) N:o 3528/86 tavoitteita laajennetaan ja kehitetään edelleen. 2. muistuttaa kuitenkin, että kattavassa pitkän aikavälin metsäekosysteemien tilan seurantajärjestelmässä on otettava välttämättä huomioon tuhosyiden koko kirjo, eli ihmisperäisten vauriotekijöiden (ilmansaasteet) lisäksi myös tuhojen luonnolliset aiheuttajat (loiset, taudit ja säätapahtumat). 3. huomauttaa, että tietoja toimittavilla viranomaisilla eli jäsenvaltioiden viranomaisilla sekä alue- ja paikallisviranomaisilla tulee olla mahdollisuus valvoa tietojen käyttöä ja jakelua. 4. pitää tarpeellisena soveltaa yhtäläisiä, kansainvälisesti vahvistettuja standardeja, jotta voidaan taata onnistunut ja tieteellisesti pätevää tietoa tarjoava seuranta. 5. kritisoi, että ehdotetussa asetuksessa käytetty metsäekosysteemien määritelmä (3 artiklan 1 kohdan a alakohta) ei ole yhtäpitävä asetuksen perustavoitteiden kanssa. 6. huomauttaa, että uudelle seurantaa koskevalle yhteisön toimintasuunnitelmalle varattu kuuden vuoden toteutusjakso saattaa olla riittämätön tehokkaan ja onnistuneen pitkäaikaisseurannan toteuttamiseksi ja ehdottaa siksi toteutusjakson pidentämistä 12 vuoteen (ks. myös kohta 13). 7. vahvistaa, että uusi järjestelmä sisältää suurimittaisia tutkimuksia, jotka edellyttävät lisäksi koealoilla huomattavia investointeja, joille on varattava riittävät määrärahat. Komitea olettaa, että asetusehdotuksessa esitettyjä rahoitusvaroja määritettäessä tämä on otettu nimenomaisesti huomioon. 8. vaatii asianomaisten paikallisten yhteisöjen mukaan ottamista seurantajärjestelmän toimeenpanoon ja soveltamiseen, etenkin niiden alueilla sijaitsevien koealojen hoitoon. Paikallisten yhteisöjen osallisuus tulisi läheisyysperiaatteen mukaisesti selkeästi määritellä asetuksessa. Suositukset Alueiden komitea 9. suosittelee 1 artiklan 1 kohdan a alakohdan täydentämistä seuraavasti: "a) metsien seuranta ja suojelu, jolla pyritään torjumaan ilmansaasteiden ja luonnollisten vauriotekijöiden (loisten, tautien, säätapahtumien jne.) vaikutuksia" , 10. suosittelee 2 artiklan 2 kohdan täydentämistä seuraavasti: "2. Edellä 1 kohdassa luetellut toimet ovat yhteisön tutkimusohjelmia täydentäviä toimia, jotka vastaavat kansainvälisesti vahvistettua standardia." 11. suosittelee, että 3 artiklan 1 kohdan a alakohdan täydentämistä seuraavasti: "määritelmässä tehtäisiin ero 'metsien' ja 'metsäekosysteemien' välillä, ja että metsäekosysteemin tunnusmerkkinä pidettäisiin asianmukaista maaperää." 12. suosittelee 4 artiklan 1 kohdan b alakohdan täydentämistä seuraavasti: "b) ylläpidetään ja kehitetään edelleen järjestelmällistä näytealaverkostoa - sisällyttäen siihen jo olemassa olevia yhtenäisiä näytealoja (key plots) eri eurooppalaisista tutkimusohjelmista (ISP-Forests, ICP-IM, CARBOEUROPE) - jotta voidaan tehdä määräajoin kartoituksia ja saada edustavaa tieto a metsäekosysteemien tilasta" , 13. suosittelee, että 4 artiklan 2 kohdassa mainituissa täytäntöönpanosäännöissä määriteltävissä intensiivisen seurantaverkon näytealojen valintakriteereissä otetaan huomioon mm. sellaiset sijaintipaikat, joista on pitemmältä aikaväliltä kerättyjä tietoja oleellisista kemiallisista ja fysikaalisista parametreista kuten ilmastosta, saastekuormituksesta, kasvupaikkatekijöistä jne., ja joiden pitkäaikaisen hoidon (määrärahojen myöntäminen ja logistinen tuki) asianomaiset paikallis- tai aluehallinnot ovat turvanneet. 14. ei hyväksy 8 artiklan 4 kohdan mukaista jäsenvaltioiden velvoitetta ennakkoarvioinnin toimittamiseksi komissiolle. 15. suosittelee, että 12 artiklan 1 kohdassa ehdotettu toimintasuunnitelman toteutusaikaa pidennetään ainakin 10 vuoteen, jotta pitkäaikaisseuranta on turvattu. 16. vaatii 13 artiklaan liittyen, että esitettyjen, ohjelman pitkän aikavälin suuntausta palvelevien rahoitusvarojen määrää lisätään ja että myös investointikulut hyväksytään yhteisrahoituksen piiriin. 17. kehottaa komissiota 8 ja 14 artikloihin liittyen sisällyttämään ehdotukseen jäsenvaltioita sitova asianomaisten paikallis- ja alueyhteisöjen tiiviimpi mukaan ottaminen. 18. suosittelee, että komission ehdotuksen 6 artiklan 1 kohdan ja 7 artiklan 1 kohdan alkuosat muutetaan kuulumaan seuraavasti "Edellä 1 artiklan d alakohdassa määritettyjen tavoitteiden saavuttamiseksi jäsenvaltiot sekä Euroopan komissio yhteisymmärryksessä alue- ja paikallisyhteisöjen kanssa toteuttavat - -". 19. suosittelee liitteen kohtaan 5.2 liittyen lisäämään kohderyhmien luetteloon myös alueidenväliset yhteistyöhankkeet (aluerajat ylittävät tutkimukset, näytehankkeet, kokeilut), joiden puitteissa työskennellään samankaltaisten ongelma-alueiden parissa. 20. suosittelee komission ehdotuksen 17 artiklan 1 kohtaan viitaten, että Euroopan komissio ottaisi pysyvän metsäkomitean kannan huomioon metsäinseurantaan liittyviä suosituksia antaessaan. Bryssel 12. helmikuuta 2003. Alueiden komitean puheenjohtaja Albert Bore (1) EYVL C 56, 26.2.1999, s. 1. (2) EYVL C 55, 24.2.1997, s. 22. (3) EYVL C 64, 27.2.1998, s. 25. (4) EYVL C 57, 29.2.2000, s. 96.